S-507/2018

Mál þetta, sem dómtekið var 11. október síðastliðinn, var höfðað með tveimur ákærum lögreglustjórans á höfuðborgarsvæðinu. Fyrri ákærða var gefin út 9. júlí síðastliðinn, á hendur A-kk-þgf S-kk-þgf S-kk-þgf, kt. 000000-0000, [...], Reykjavík, „fyrir eftirtalin brot framin á árinu 2017, nema annað sé tekið fram:

I.

Umferðarlagabrot með því að hafa:

1.

Þriðjudaginn 24. janúar ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 95 ng/ml) suður Hallsveg, Reykjavík, uns lögregla stöðvaði aksturinn skömmu síðar.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

2.

Miðvikudaginn 8. febrúar ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 85 ng/ml) um Hraunbæ, Reykjavík, uns lögregla stöðvaði aksturinn skömmu síðar.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

3.

Laugardaginn 18. febrúar ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 120 ng/ml og metýlfenídat 15 ng/ml) norður Nýbýlaveg, Kópavogi, uns lögregla stöðvaði aksturinn skömmu síðar.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

4.

Aðfaranótt laugardagsins 22. apríl ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 315 ng/ml, MDMA 140 ng/ml og tetrahýdrókannabínólsýra 0,5 ng/ml) um Laugaveg, Reykjavík, uns lögregla stöðvaði aksturinn skömmu síðar við Hlemm og á sama tíma haft í vörslum sínum 0,92 g af maríhúana sem lögregla fann í úlpuvasa ákærða við leit á honum.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 og 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

5.

Fimmtudaginn 27. apríl ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 130 ng/ml, MDMA 20 ng/ml og tetrahýdrókannabínólsýra 1,7 ng/ml) um Breiðholtsbraut við Stekkjarbakka, Reykjavík, uns lögregla stöðvaði aksturinn skömmu síðar við Þönglabakka, Reykjavík og á sama tíma haft í vörslum sínum 59,45 g af maríhúana, 2,37 g af amfetamíni, 0,99 g af hassi, 0,87 g af ecstasy, 60 stykki af lyfseðilsskyldum lyfjum og 37,2 lítra af ólöglega tilbúnu áfengi með 33% áfengisinnihaldi, allt í sölu- og dreifingaskyni, og hnúajárn sem lögregla fann við leit í bifreiðinni SS-P66 og á heimili ákærða að [...], Reykjavík.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987, 1. mgr. 7. gr. og 1. mgr. 20. gr., sbr. 1. mgr. 49. gr. lyfjalaga nr. 93/1994, 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, b. lið 2. mgr. 4. gr. og 5. mgr. 19. gr., sbr. 1. mgr. 27. gr. áfengislaga nr. 75/1998 og c. lið 2. mgr. 30. gr., sbr. 36. gr. vopnalaga nr. 16/1998.

6.

Föstudaginn 28. apríl ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 75 ng/ml og tetrahýdrókannabínól 0,9 ng/ml) vestur Suðurhóla og suður Vesturberg, Reykjavík, uns lögregla stöðvaði aksturinn skömmu síðar við Vesturberg 149, Reykjavík.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

7.

Þriðjudaginn 22. ágúst ekið bifreiðinni [...] óhæfur um að stjórna henni örugglega vegna áhrifa ávana- og fíkniefna og slævandi lyfja (í blóði mældist alprazólam 4,0 ng/mg, amfetamín 245 ng/ml, díazepam 210 ng/ml, metýlfenídat 25 ng/mg, nordíazepam 190 ng/ml) frá [...] og að [...], Reykjavík, þar sem lögregla hafði afskipti af ákærða skömmu síðar og á sama tíma haft í vörslum sínum 0,77 g af tóbaksblönduðu kannabisefni sem lögregla fann í buxnavasa ákærða við leit á honum.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 og 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

8.

Laugardaginn 2. september ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 295 ng/ml) vestur Gvendargeisla, Reykjavík, uns lögregla stöðvaði aksturinn skömmu síðar.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

9.

Miðvikudaginn 12. október 2016 ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 225 ng/ml) norður Víkurveg, Reykjavík, uns lögregla stöðvaði aksturinn skömmu síðar við Árleyni, Reykjavík.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

II.

Líkamsárás með því að hafa:

1.

Aðfaranótt sunnudagsins 14. maí, veist að fyrrverandi unnustu sinni B, kt. 000000-0000, á heimili hennar að [...] í Reykjavík, tekið hana hálstaki, slegið hana, snúið upp á hönd hennar og sparkað í hana með þeim afleiðingum að hún hlaut eymsli á vinstri hönd og vinstri þumal, mar vinstra megin á hálsi, mar á baki vinstra megin fyrir ofan lendarhrygg, marbletti á vinstri framhandlegg og vinstri upphandlegg, mar framan á hægri öxl og eymsli hliðlægt í vöðvum við hrygg í mjóbaki og í sama skiptið haft í vörslum sínum 1,99 grömm af amfetamíni sem lögreglumenn fundu við leit á ákærða.

Telst þetta varða við 218. gr. b. almennra hegningarlaga nr. 19/1940 og 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2.

Aðfaranótt sunnudagsins 3. september, í Hagkaup, Spönginni 25, Reykjavík, slegið A, kt. 000000-0000, hnefahöggi í andlitið með þeim afleiðingum að hann hlaut eymsli yfir hnakka, miklar bólgur í andliti og skrapsár undir hægra auga og í sama skipti haft í vörslum sínum 38,01 g af maríhúhana, 11,5 töflur af ecstasy, 38,01 g af amfetamíni og 7,9 lítra af ólöglega tilbúnu áfengi sem lögregla fann við leit í bifreiðinni [...].

Telst þetta varða við 217. gr. almennra hegningarlaga nr. 19/1940 og 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og 5. mgr. 19. gr., sbr. 1. mgr. 27. gr. áfengislaga nr. 75/1998.

III.

Fíkninefna- og vopnalagabrot með því að hafa:

1.

Fimmtudaginn 15. mars 2018 haft í vörslum sínum 1,41 gramm af amfetamíni, 1,52 grömm af ecstasy og hnúajárn sem ákærði framvísaði lögreglu utandyra við Bogahlíð, Reykjavík.

2.

Mánudaginn 1. maí haft í vörslum sínum 0,71 g af amfetamíni og 0,22 g af ecstasy á heimili sínu [...], Reykjavík, sem ákærði framvísaði við afskipti lögreglu.

3.

Mánudaginn 23. október haft í vörslum sínum 3,91 g af amfetamíni, þrjár töflur af ecstasy og stunguvopn sem lögreglan fann við leit á hótelherbergi á Fosshótel Barón, Barónstíg 2, Reykjavík, sem ákærði dvaldi á.

Teljast brot þessi varða við 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Jafnframt telst brot í ákærulið III.1. varða við c. lið. 2. mgr. 30. gr., sbr. 36. gr. vopnalaga nr. 16/1998 og brot í ákærulið III.3. telst varða við b. lið 2. mgr. 30. gr., sbr. 36. gr. vopnalaga.

IV.

Þjófnað með því að hafa, mánudaginn 21. ágúst, í verslun Hagkaup, Smáralind við Hagasmára 1, í félagi við B, kt. 000000-0000, og C, kt. 000000-0000, stolið fatnaði og ilmvatni samtals að verðmæti kr. 19.599.

Telst brot þetta varða við 244. gr. almennra hegningarlaga nr. 19/1940.

V.

Fjársvik með því að hafa:

1. Aðfaranótt föstudagsins 19. janúar 2018, blekkt D, starfsmann N1 á Ártúnshöfða, til þess að endurgreiða sér 2.900 krónur fyrir símkort af gerðinni Síminn prepaid data 10 GB en ákærði hafði sett annað símkort í pakkninguna.

2. Laugardaginn 20. janúar 2018, blekkt leigubílstjórann E, kt. 000000-0000, til þess að aka sér frá N1, Ártúnshöfða, Reykjavík á tiltekinn stað í Kópavogi án þess að greiða fyrir farið og á sama tíma haft í vörslum sínum 43,17 grömm af maríhúana.

Teljast brot þessi varða við 248. gr. almennra hegningarlaga nr. 19/1940 og brot í ákærulið V.2 telst jafnframt varða við 2. gr., sbr., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Jafnframt er þess krafist að ákærði sæti upptöku á 141,55 grömmum af maríhúana, 48,4 grömmum af amfetamíni, 0,99 grömmum af hassi, 2,61 grammi og 14,5 töflum af ecstacy, og 0,77 grömmum af tóbaksblönduðu kannabis samkvæmt heimild í 6. mgr. 5. gr. laga nr. 65/1974 og að ákærði sæti upptöku á 94.000 kr. sem var ágóði fíkniefnasölu samkvæmt heimild í 7. mgr. 5. gr. sömu laga.

Þá er þess krafist að lyf þau sem í ákærulið I.5 greinir verði gerð upptæk samkvæmt 3. mgr. 49. gr. lyfjalaga og jafnframt er þess krafist að 45,1 líter af ólöglega tilbúnu áfengi verði gert upptækt samkvæmt 1. mgr. 28. gr. áfengislaga. Einnig er farið fram á að eitt stunguvopn og tvö hnúajárn sem haldlögð voru af lögreglu, sjá ákæruliði I.5, III.1 og III.3, verði gerð upptæk, sbr. 37. gr. vopnalaga nr. 16/1998.

Einkaréttarkrafa:

Vegna ákæruliðar II.2 gerir S-kvk-nf M-kvk-nf hdl., þá kröfu f.h. A, kt. 000000-0000, hér eftir nefndur kröfuhafi, að ákærði verði dæmdur til að greiða kröfuhafa skaðabætur samtals að fjárhæð kr. 62.129 ásamt miskabótum að fjárhæð 100.000 kr, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá þeim degi er hið bótaskylda atvik átti sér stað, eða hinn 03.09.2017, og þar til mánuður er liðinn frá birtingu kröfunnar, en síðan dráttarvexti, sbr. 9. gr., sbr. 1. mgr. 6. gr. laga nr. 38/2001, frá þeim degi til greiðsludags. Jafnframt er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.“

Síðari ákærðan var gefin út af lögreglustjóranum á höfuðborgarsvæðinu 11. september síðastliðinn. Þar er ákærði ákærður „fyrir rán með því að hafa að kvöldi laugardagsins 4. ágúst 2018 í Reykjavík, í félagi við F, kt. 000000-0000, ógnað starfsmanni verslunarinnar Iceland við Arnarbakka 4-6 með hamri og skrúfjárni og þannig neytt hann til að opna sjóðsvél þaðan sem þeir stálu samtals 52.000 krónum.

Telst þetta varða við 252. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunum og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunum. Ákærði var dæmdur til skilorðsbundinna refsinga á árunum 2008 og 2009. Á árinu 2017 var hann sektaður fyrir áfengis- og fíkniefnalagabrot og fyrir umferðarlagabrot. Refsing ákærða verður ákveðin samkvæmt 77. gr. almennra hegningarlaga, auk þess sem honum verður dæmdur hegningarauki, sbr. 78. gr. sömu laga. Ákærði hefur játað brot sín og gengist við bótaskyldu og er það virt honum til málsbóta. Samkvæmt þessu er refsing hans hæfilega ákveðin 15 mánaða fangelsi en til frádráttar skal koma gæsluvarðhaldsvist hans frá 5. ágúst 2018.

Ákærði er sviptur ökurétti í 3 ár frá dómsuppsögu að telja.

Bótakrafa brotaþola sem um getur í 2. lið II. kafla ákæru sundurliðast svo að krafist er miskabóta að fjárhæð 100.000 krónur, bóta fyrir munatjón að fjárhæð 55.992 krónur og bóta vegna lækniskostnaðar að fjárhæð 6.200 krónur. Miskabótakröfunni er í hóf stillt og verður hún tekin greina. Aðrir kröfuliðir eru studdir gögnum og verða teknir til greina. Samkvæmt þessu verður ákærði dæmdur til að greiða brotaþola umkrafða fjárhæð með vöxtum eins og í dómsorði greinir. Það athugast að ekki verður séð að ákærða hafi verið birt bótakrafan fyrr en við þingfestingu og skulu dráttarvextir reiknast frá þeim degi er liðnir eru 30 dagar frá henni. Þá verður ákærði dæmdur til að greiða brotaþola málskostnað eins og í dómsorði segir.

Fíkniefni, lyf, áfengi, vopn og peningar verða gerð upptæk eins og í dómsorði greinir.

Loks verður ákærði dæmdur til að greiða sakarkostnað og málsvarnarþóknun verjanda síns sem ákveðin er með virðisaukaskatti í dómsorði.

A-kk-nf Í-kk-nf héraðsdómari kveður upp dóminn.

D ó m s o r ð:

Ákærði, A-kk-nf S-kk-nf S-kk-nf, sæti fangelsi í 15 mánuði en til frádráttar skal koma gæsluvarðhaldsvist ákærða frá 5. ágúst 2018

Ákærði er sviptur ökurétti í 3 ár frá deginum í dag að telja.

Ákærði greiði A 162.192 krónur með vöxtum samkvæmt 1. mgr. 8. gr. laga nr. 38/2001 frá 3. september 2017 til 11. nóvember 2018 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 100.000 krónur í málskostnað.

Upptæk skulu vera 141,55 g af maíjúana, 48,4 g af amfetamíni, 0,99 g af hassi, 2,61 g og 14 ½ tafla af ecstasy, 0,77 g af tóbaksblönduðu kannabis, 94.000 krónur, 60 stykki lyfseðilsskyld lyf, 45,1 lítri af áfengi, eitt stunguvopn og tvö hnúajárn.

Ákærði greiði 1.587.334 krónur í sakarkostnað og málsvarnarþóknun skipaðs verjanda síns, G-kk-ef S-x-x R-kk-ef lögmanns, 801.040 krónur.

A-kk-nf Í-kk-nf